Som udgangspunkt forhandler vi kun nye vitrineskabe her på siden og vi forventer derfor ikke, at det første du vil gøre, er at gå ud og male det om. Det er dog et spørgsmål som vender tilbage igen og igen, hvorfor vi vil give lidt stikord med på vejen. Når du maler en vitrine, er det vigtigt at vælge en maling, der er egnet til formålet og som passer til det materiale, som vitrinen er lavet af. Undersøg derfor hvilken type træ, metal, plastik eller lignende som din vitrine er lavet af og forhør dig derefter i dit lokale byggemarked eller malingsbutik. Hvis dit vitrineskab er lavet af træ, så vil en akrylmaling i en høj kvalitet kan være et godt valg, da de giver en god dækning, tørrer hurtigt og er lette at rengøre. Hvis vitrinen er lavet af metal eller plastik, skal du vælge en maling, der er egnet til disse materialer.